Príloha č. 3

ZMLUVA O DIELO

na zhotovenie stavby podľa § 536 a nasl. zákona číslo 513/1991 Zb. (Obchodný zákonník) v znení neskorších predpisov uzatvorená medzi: 

                                                Číslo zmluvy : 
Objednávateľom: 
Obchodný názov firmy:                       :  SS – GROUPE s.r.o.
 Miesto a sídlo                                     :  Pleš 88, Rapovce 985 31
 V zastúpení štatutárneho orgánu        :  Ing. Erik Šándor                                                                                                         

 Bankové spojenie

          :  Všeobecná úverová banka a.s.
 Číslo účtu   - IBAN                              :  SK13 0200 0000 0025 7612 4355    

 IČO                                                     :  36 660 361
 DIČ



           :  2022222169
 IČ DPH                                               :  SK2022222169                           
 Registrácia                                         : OR- Okresný súd Banská Bystrica, Oddiel: Sro,  vložka 
                                                                č.11933/S                
a 

Zhotoviteľom :    

Názov organizácie::

Sídlo organizácie:   
 IČO:   
 DIČ
  IČ DPH

 Banka

 Č. účtu

SWIFT a IBAN                     
      
Zastúpený
Zápis v obchodnom registri:

(ďalej len „zhotoviteľ“)    
Zmluvné strany uzatvárajú zmluvu na dodávku tovaru, ktorá je výsledkom postupu zadania zákazky v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 -2020- aktualizácia č. 5
Predmet plnenia zmluvy je totožný s predmetom zákazky,  podmienky plnenia Zmluvy sú v súlade s Výzvou na predkladanie ponúk, súťažnými podkladmi,  Ponukou Víťazného uchádzača, vrátane ceny uvedenej v Ponuke, 
Preambula
Táto  zmluva o dielo je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE,  dňa 30.10.2023 pod ID:48 821 pre zákazku s názvom „Ekologizácia mäsovýroby Šándor – podperná konštrukcia pre fotovoltiku“
Predmet plnenia zmluvy je totožný s predmetom zákazky. Podmienky plnenia Zmluvy sú v súlade s Výzvou na predkladanie ponúk, súťažnými podkladmi,  Ponukou Víťazného uchádzača, vrátane ceny uvedenej v Ponuke, 
Článok I. - Úvodné ustanovenia

I.1. V zmysle ustanovenia § 272 Obchodného zákonníka sa zmluvné strany dohodli na písomnej forme  uzavretia tejto zmluvy. 

I.2.  Objednávateľ vyhotovil návrh tejto zmluvy na základe ústneho dohovoru so Zhotoviteľom.

I.3.  Všetky ústne dojednania medzi zmluvnými stranami, ktoré predchádzali uzavretiu tejto zmluvy sa 
rušia a zmluvné strany sú  viazané touto zmluvou odo dňa jej platnosti, t.z. dňom neskoršieho podpisu
     jednej z dvoch zmluvných strán uvedených v záhlaví tejto zmluvy.

Článok II. - Predmet zmluvy o dielo

       II.1. Zhotoviteľ ako odborne spôsobilá osoba sa zaväzuje, že pre objednávateľa zhotoví v rozsahu a za   

       podmienok dojednaných v tejto zmluve dielo, a to stavbu: 
· Ekologizácia mäsovýroby Šándor – podperná konštrukcia pre fotovoltiku
presný rozpis požiadaviek je uvedený v  Prílohách – Výkaz výmer k súťažným podkladom –  v zmysle  platných STN, v rozsahu a kvalite podľa spracovaného projektu stavby  a podľa požiadaviek objednávateľa.
II.2. 
Tieto práce sa Zhotoviteľ zaväzuje previesť v zmysle STN a EN a  Objednávateľom predložených požiadaviek s tým, že v prípade vyvolaných zmien a doplnkov, alebo nutnej zmeny materiálov a technológie majúcej vplyv na stvárnenie diela (čo sa nevylučuje), sa musia skôr Zhotoviteľ s Objednávateľom o predmetnej veci dohodnúť a to zápisom do stavebného denníka, alebo písomným dodatkom k tejto zmluve.
Článok III. -Cena za dielo

III.1.  - Celková cena  predmetu zmluvy bez DPH                                                     € 

         -  DPH 20 %                                                                                                     € 

         -  Celková cena predmetu zmluvy  s DPH                                                        € 

       III.2     Predmet zákazky bude financovaný z vlastných zdrojov a z prostriedkov z nenávratného   

       Finančného príspevku –  Program rozvoja vidieka SR 2014-2020, Výzva č.51/PRV/2021 – Aktualizácia 
       č.4 
 Opatrenie 4 –– Investície do hmotného majetku- časť B) Investície do spracovania, uvádzania na trh,    vývoja poľnohospodárskych výrobkov a prispievajúce k úsporám energetickej spotreby 

Podopatrenie 4.2 Podpora pre investície na spracovanie/uvádzanie na trh a/alebo vývoj  poľnohospodárskych výrobkov 
III.3. 
Zmluvné strany sa dohodli, že cena za dielo je  cena konečná. V dohodnutej cene sú zahrnuté všetky náklady Zhotoviteľa spojené so splnením záväzkov tejto zmluvy pre Zhotoviteľa vyplývajúcich, vrátane všetkých súbežných nárokov Zhotoviteľa, ako obchodné prirážky, dovozné prirážky a všetky vedľajšie rozpočtové náklady, vrátane mechanizácie, náklady na dopravu a všetky pridružené výkony s výnimkou naviac prác, ktoré musia byť vopred odsúhlasené a schválené Objednávateľom a Zhotoviteľ je povinný ich rozsah viesť v stavebnom denníku. Ak vo Výkaze Výmer  nie sú dodávky, práce alebo výkony Zhotoviteľa osobitne ocenené, má sa za to, že ich cena je započítaná v iných položkách. 
III.4.  Verejný obstarávateľ neposkytuje zálohovú platbu. Úhrada za poskytnuté práce bude  realizovaná 

bezhotovostným stykom na základe faktúry dodanej dodávateľom, ktorá bude spĺňať všetky náležitosti daňového dokladu.  Cena Diela je splatná po dokončení a prevzatí celého Diela  Splatnosť faktúry za vykonanie diela je 60 dní. 
III.5 Zmluvné strany sa ďalej dohodli, že Objednávateľ má právo zadržať z tejto faktúry sumu vo výške 20 % ako tzv. zádržné, pričom zádržné slúži výlučne na prípadnú úhradu nákladov na odstránenie vád, ktoré Zhotoviteľ včas neodstránil. Zadržaná zmluvná cena bude uhradená do 30 dní po odstránení   všetkých zistených závad a zádržné nebude uplatnené v prípade ak dielo bude zrealizované bez závad a nedorobkov  a písomne odovzdané Objednávateľovi.

III.6.
Zmluvné strany sa ďalej dohodli, že Objednávateľ so Zhotoviteľom odsúhlasia rozsah a druh uskutočnených prác v stavebnom denníku. 
                                           Článok IV. - Termín zhotovenia diela
IV.1.
Zhotoviteľ sa zaväzuje odovzdať objednávateľom dielo zhotovené v rozsahu a kvalite vymedzenej v tejto zmluve v termíne dohodnutom v bode 2 tohto článku.

IV.2.
- Začatie prác na diele:      dňom odovzdania staveniska
            -  Dokončenie prác:            30.06.2025 - termín vymedzený zmluvou NFP
            - Odovzdanie diela:            do 15 dní od dokončenia prác na diele.

Zhotoviteľ je povinný po splnení dohodnutého termínu realizácie a po prevzatí diela Objednávateľom vypratať stavenisko do 5 dní.  

IV.3.
Ak Zhotoviteľ zhotoví dielo pred dohodnutým termínom, zaväzuje sa Objednávateľ toto dielo prevziať aj v skoršom ponúknutom termíne. 

IV.4.
Zmluvné strany sa dohodli, že Zhotoviteľ nie je v omeškaní s vykonaním diela najmä v prípade:

a) vyššej moci. t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť,

b) nepriaznivých klimatických podmienok, ktoré by ohrozovali kvalitu realizovaných prác,

c) príkazov, zákazov a obmedzení vydaných štátnymi orgánmi alebo miestnymi správnymi orgánmi, ak neboli vykonané konaním resp. nekonaním Zhotoviteľa,

d) neposkytnutia včasného spolupôsobenia Objednávateľom,

e) zmien v povahe a rozsahu prác na diele požadovaných Objednávateľom, pokiaľ sú takého rozsahu alebo požadované v takom čase, že môžu mať vplyv na termín ukončenia diela,

f) ak sa účastníci zmluvy dohodnú na predĺžení termínu dokončenia prác.
Článok V. - Projektová  dokumentácia diela
V.1.
Projektovú dokumentáciu (stavebná a technologická časť) Objednávateľ odovzdá Zhotoviteľovi v deň podpisu tejto zmluvy spolu s vyjadrením príslušného stavebného úradu o súhlase s prevedením prác na diele.

                                                   Článok VI. – Podmienky vykonania diela

VI.1.
Pri vykonaní diela postupuje Zhotoviteľ samostatne pri dodržiavaní príslušných všeobecne záväzných právnych predpisov a STN súvisiacich s predmetom výstavby diela. Zhotoviteľ je povinný použiť pre realizáciu diela len materiály a výrobky stanovené projektom a odsúhlasené Objednávateľom, ktoré majú také vlastnosti, aby po dobu životnosti zrealizovaného diela bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia a bezpečnosti pri užívaní.

VI.2.  Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov a ostatných osôb ním pozvaných na stavbu počas jej realizácie a za sledovanie a dodržiavanie predpisov bezpečnosti práce a ochrany zdravia pri práci v zmysle platných právnych predpisov na území SR v čase platnosti tejto zmluvy.

VI.3.    Zhotoviteľ je povinný na svoje vlastné náklady vykonať všetky potrebné kroky na ochranu životného prostredia na stavenisku a mimo neho tak, aby sa zamedzilo škodám a ohrozeniu osôb a majetku verejnosti alebo nepriaznivými účinkami, ktoré sú dôsledkom emisných škodlivín, prachu, hluku alebo ďalších nepriaznivých vplyvov pri vykonávaní jeho prác.
VI.4.     Zhotoviteľ zodpovedá za zabezpečenie požiarnej ochrany v zmysle platných právnych predpisov a za zabezpečenie minimálnych bezpečnostných a zdravotných požiadaviek na stavenisku v zmysle platných právnych predpisov na území SR v čase platnosti tejto zmluvy.

VI.5.   Zhotoviteľ vynaloží pri realizácii diela v súlade s touto zmluvou náležitú starostlivosť, dôkladnosť a kvalifikáciu, ktoré sa dajú očakávať od príslušne kvalifikovaného a kompetentného Zhotoviteľa, ktorý má skúsenosti s realizáciou práce podobného charakteru a rozsahu ako je predmet zmluvy (dielo). Zhotoviteľ je povinný zabezpečovať všetky práce pracovníkmi, ktorí majú pre danú prácu potrebnú kvalifikáciu a prax.

Článok VII. - Stavenisko

VII.1.
Stavenisko je priestor vymedzený dokumentáciou overenou v stavebnom konaní na realizáciu predmetu zmluvy.

VII.2.
Zhotoviteľ je povinný na prevzatom stavenisku a prístupových komunikáciách udržiavať čistotu a priebežne odstraňovať odpady a nečistoty vzniknuté výkonom jeho prác alebo jeho činnosťou.

VII.3. 
Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará ich Zhotoviteľ, ktorý zodpovedá aj za ich umiestnenie a udržiavanie. 

VII.4.
Stroje, zariadenia, konštrukcie alebo materiál slúžiace k vykonaniu diela dodá Zhotoviteľ na svoje náklady a nebezpečenstvo
Článok VIII. – Stavebný denník

VIII.1.
Zhotoviteľ je povinný viesť stavebný denník v súlade so Stavebným zákonom a vyhláškou MŽP SR č. 453/2000 Z.z. odo dňa prevzatia staveniska až do ukončenia stavebných prác. Stavebný denník sa musí nachádzať na stavbe a musí byť trvale prístupný na nazretie. Zápisy do neho robí Zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

VIII.2.
V denníku budú zapísané najmä tieto údaje: dátum (mesiac, rok a názov dňa), údaj o počasí, údaj o pracovnej dobe, počet pracovníkov, mechanizmy, časový postup prác, atď.

VIII.3.
Objednávateľ je oprávnený sledovať obsah stavebného denníka a k zápisom pripájať svoje stanoviská.

VIII.4: Počas obdobia realizácie projektu – stavebných prác bude intenzívnejšia potreba komunikácie medzi   PPA a objednávateľom a zhotoviteľom. Spôsob dokumentovania výstavby  bude zahŕňať týždenné kópie stavebných denníkov, fotografií postupu stavby, dodávateľské faktúry a ich dodávateľské listy a akceptačné protokoly, kolaudačné rozhodnutia a bankové úhrady potvrdzujúce platby. Zároveň vznikne zmluvná povinnosť vopred ohlásiť v lehote minimálne 10 pracovných dní PPA míľniky v procese stavby, pri ktorých dochádza k zastavaniu do budúcna neviditeľných častí stavieb tak aby PPA mala možnosť  vykonať  účinnú kontrolu.
Článok IX. – Podmienky odovzdania a prevzatia diela

IX.1.
Zhotoviteľ je povinný k odovzdávaciemu a preberaciemu konaniu pripraviť na odovzdanie všetky doklady osvedčujúce akosť a kompletnosť diela, najmä stavebný denník, preberacie protokoly, atď. Ak Zhotoviteľ nebude mať uvedené doklady pripravené na odovzdanie, nepovažuje sa dielo za riadne pripravené k odovzdaniu.

IX.2.
Ak pri odovzdaní a prevzatí diela budú zistené vady alebo nedorobky, nepovažuje sa dielo za riadne vykonané a záväzok Zhotoviteľa sa nepovažuje za riadne a včas splnený. Objednávateľ je oprávnený takto ponúknuté dielo neprevziať.

IX.3. 
Ak Objednávateľ posúdi, že ide o ojedinelé drobné vady a nedorobky, ktoré samy o sebe ani v spojitosti s inými nebránia bezporuchovému a bezpečnému užívaniu diela a rozhodne sa dielo prevziať, budú v preberacom protokole spísané tieto vady a nedorobky s termínmi ich odstránenia Zhotoviteľom. 

IX.4.
Drobné odchýlky, ktoré nemenia prijaté riešenia, kvalitu a ani nezvyšujú cenu diela, nie sú vadami, ak boli súhlasne akceptované dohodou zmluvných strán vyjadrenou písomne v stavebnom denníku.
Článok  X. – Zodpovednosť za vady diela a záruka

X.1. 
Zhotoviteľ zodpovedá za to, že dielo spolu s integračným bezpečnostným systémom bude zhotovené podľa podmienok dohodnutých a odsúhlasených zmluvnými stranami v tejto zmluve, v súlade s projektom a podľa platných právnych predpisov a technických noriem, a že počas záručnej doby bude mať dielo vlastnosti dohodnuté v tejto zmluve. Záručná doba stavby je dohodnutá na 60 mesiacov . Záručná doba začína plynúť dňom odovzdania a prevzatia diela.

X.2.
Dielo má vady  ak vykonanie diela nezodpovedá výsledku  dohodnutému v tejto zmluve, t.j. nie je užívania schopné. V prípade oprávnenej vady diela, je Objednávateľ oprávnený od Zhotoviteľa požadovať odstránenie vady bezplatnou opravou, pokiaľ spadá do záručnej doby. Ak pôjde o vadu neodstrániteľnú, alebo o vadu, ktorá sa opakovane prejavila, je Zhotoviteľ povinný poskytnúť nové bezchybné plnenie, pričom záručná doba sa predlžuje o dobu od uplatnenia reklamácie až do úplného odstránenia vady.

X.3.    Zhotoviteľ nezodpovedá za vady diela, ktoré boli spôsobené neodborným zásahom Objednávateľa alebo v dôsledku neodborného užívania Objednávateľom. Zhotoviteľ taktiež nezodpovedá za vady, ktoré boli spôsobené použitím podkladov alebo vecí prevzatých od Objednávateľa a Zhotoviteľ ani pri vynaložení všetkej starostlivosti a odbornosti nemohli zistiť ich nevhodnosť, prípadne na ňu upozornili Objednávateľa, ale tí na ich použití trvali.  

X.4.  Prípadnú reklamáciu vady je Objednávateľ povinní uplatniť u Zhotoviteľa v písomnej forme – i faxom s následným doručením originálu poštou alebo osobne. V reklamácii Objednávateľ označí vadu, uvedú ako sa vada prejavuje a navrhnú spôsob jej odstránenia. Reklamácia je považovaná za uplatnenú dňom jej doručenia Zhotoviteľom. O odstránení vady bude vždy spísaný záznam, v ktorom sa uvedie spôsob odstránenia vady, termín a podpis obidvoch zmluvných strán.

X.5.     Zhotoviteľ sa zaväzuje odstrániť reklamované vady v technicky čo možno najkratšom čase. S prácami na ich odstránenie však musí začať najneskôr  do 10 pracovných dní od preverenia  oprávnenosti prevzatej písomnej reklamácie s tým, že záväzná lehota na ich odstránenie bude  zmluvnými stranami dohodnutá a špecifikovaná v osobitnom písomnom protokole. Za týmto účelom je Objednávateľ povinný umožniť Zhotoviteľovi prístup do priestorov, kde sa majú vady odstraňovať.

X.6.  Ak Zhotoviteľ neodstráni vady a nedorobky v dohodnutej lehote, má právo ich odstrániť Objednávateľ a uhradiť ich z dohodnutej ceny za dielo.
XI. Zmluvné pokuty

XI.1  Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.

XI.2  Zhotoviteľ je povinný zaplatiť objednávateľovi pokutu vo výške 0,05% z dohodnutej ceny diela za každý deň prekročenia lehoty stanovenej v ods. IV.II. zmluvy.

XI.3 Ak objednávateľ je v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,05% z nezaplatenej sumy za každý deň meškania.

XI.4 ak bolo pre stanovenie poradia Uchádzačov rozhodujúce aj iné Hodnotiace kritérium ako cena,    právne vymáhateľnú sankciu Obstarávateľa voči Uchádzačovi za neplnenie Hodnotiacich kritérií;  sankcia musí byť primeraná a musí byť minimálne vo výške finančného rozdielu medzi Ponukou  Víťazného uchádzača a ďalšieho Uchádzača v poradí

XI.5  Zmluvná pokuta zo strany zhotoviteľa sa neuplatní, ak objednávateľ nedostane včas finančné prostriedky z PPA

Článok XII -Odstúpenie od zmluvy
XII.1   Zmluva môže byť zmenená na základe písomného súhlasu oboch  zmluvných strán a v súlade 

s  Usmernením PPA č. 8/2017 k obstarávaniu tovarov, stavebných prác a služieb v platnom znení 

Od zmluvy môže odstúpiť úťastník, ak  druhý účastník závažným spôsobom porušuje dohodnuté  zmluvné podmienky a bol na možnosť odstúpenia od zmluvy  písomne upozornený.
XII.2  Kupujúci jednostranné odstúpi od zmluvy v aj prípade ak Predavájuci  ktorý má povinnosť 

zapisovať sa do registra partnerov verejného sektora podľa zákona č. 315/2016 Z.z. nie je  zapísaný v registri partnerov verejného sektora
Článok XIII. Osobitné podmienky plnenia zmluvy

XIII.1  Zhotoviteľ sa zaväzuje, že v prípade, ak ako dodávateľ predmetnej zákazky bude   potrebovať navýšiť svoje kapacity pre realizáciu predmetnej zákazky, v takomto prípade  zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky ( obec, okres, VÚC).

XIII.2  Forma zamestnania týchto osôb nie je určená, t.j. môže sa jednať o pracovný pomer na  kratší pracovný čas ( na dobu určitú alebo neurčitú ), o dohodu o prácach vykonávaných mimo pracovného pomeru atď.
XIII.3 Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť
Článok XIV. - Záverečné ustanovenia

XIV.1  Pokiaľ v zmluve o dielo nie je dohodnuté niečo iné, platia pre zmluvný vzťah ňou založený         ustanovenia Obchodného  zákonníka  č.. 513/1991 Zb. v znení neskorších predpisov.

XIV.2  Zmluva môže byť zmenená len písomnými dodatkami podpísanými oprávnenými zástupcami  

 zmluvných strán za predpokladu, že uvedené nebude odporovať príslušným ustanoveniam   Usmernenia 

PPA č. 8/2017 k obstaraniu tovarov, stavebných prác a služieb v platnom znení.
XIV.3   Obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom

alebo uchádzačmi, ktorí majú povinnosť zapisovať sa do registra partnerov verejného sektora podľa zákona
 č. 315/2016 Z.z. a nie sú zapísaní v registri partnerov verejného sektora, táto povinnosť sa vzťahuje aj na 

subdodávateľa ktorý ma povinnosť zapisovať na do registra  partnerov verejného sektora a nie je zapísaný 
v Registri partnerov verejného sektora
XIV.4 Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami
XIV.5  Zmluva s dodávateľom tak nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa  Katalógu sankcií,  ktorý upravuje postupy pri určení sankcií/korekcií za porušenie pravidiel a postupov obstarávania. Týmto osobitným dojednaním v zmluve s dodávateľom však nie sú dotknuté povinnosti obstarávateľa vyplývajúce mu zo Zmluvy o NFP. 

XIV.6 Obstarávateľ je zásadne povinný uzavrieť zmluvu s víťazným potenciálnym dodávateľom. Povinnosť podľa prvej vety mu však nevzniká, ak vo Výzve na predkladanie ponúk si vyhradí právo neuzavrieť zmluvu s víťazným potenciálnym dodávateľom, ak obstarávateľ neuzavrie s poskytovateľom zmluvu o NFP.
XVI.7  Zmluvné strany zmluvu prečítali, porozumeli a na znak súhlasu s jej obsahom ju dobrovoľne

vlastnoručne podpísali oprávnenými zástupcami zmluvných strán, právny úkon bol urobený určite a vážne.

XIV.8  Zmluvné strany prehlasujú, že sú spôsobilé k právnym úkonom.

XIV.9  Zmluva je vyhotovená v 5 výtlačkoch z toho 2 pre predávajúceho, 2 pre kupujúceho a 1 pre RO-

 PPA.           
XIV.10  Zhotoviteľ je povinný ku každej  zmluve doložiť rozpočet stavby v originálnom vyhotovení - Prílohu č. 8 a Prílohu č. 7 - Zoznam subdodávateľov  vypracované v súlade so súťažnými podkladmi. Uvedené prílohy  musia byť totožné s prílohami predloženými do  elektronického obstarávacieho systému JOSEPHINE. 
ZHOTOVITEĽ                                                      

OBJEDNÁVATEĽ

V.................., dňa ...........


                          V................., dňa ...........
.........................................................



.........................................................

